Δεδομένου ότι το χειρουργείο είναι κάτι που ακόμη και στο άκουσμα του τρομάζουν πολλοί άνθρωποι και ιδιαίτερα γυναίκες, είναι φυσικό να αναζητούνται λύσεις για ανόρθωση στήθους χωρίς νυστέρι. Παρόλο που υπάρχουν διάφορα προϊόντα, θεραπείες και σκευάσματα που υπόσχονται θεαματικά αποτελέσματα, τα αποτελέσματα τους σε καμία περίπτωση δεν συγκρίνονται με αυτά της πλαστικής επέμβασης τα οποία είναι και μόνιμα αλλά και πολύ εντυπωσιακά και άμεσα αισθητά.
Μία προσωρινή λύση στην οποία μπορεί να καταφύγει μια γυναίκα με μικρή πτώση στήθους είναι τα ειδικά σουτιέν ανόρθωσης τα οποία συμπιέζουν και σηκώνουν το στήθος χάρη στις μπαλένες τους και άλλα χαρακτηριστικά τους. Τα σουτιέν αυτά όμως είναι απλά μια προσωρινή λύση που βελτιώνει την εικόνα του στήθους της γυναίκας μεν, αλλά από την άλλη στην ουσία δεν κάνει τίποτα για να λύσει το πρόβλημα στη ρίζα του. Επιπλέον, το όποιο αποτέλεσμα του σουτιέν θα εξαφανιστεί αμέσως μόλις το βγάλει η γυναίκα, οπότε οι γυναίκες που δεν αισθάνονται καλά με το στήθος τους όταν είναι γυμνές, λόγω της πτώσης του, απλά δεν θα έχουν κανένα όφελος από αυτά.
Με άλλα λόγια, ουσιαστική ανόρθωση στήθους και μόνιμη επίλυση του προβλήματος χωρίς πλαστική επέμβαση δεν μπορεί να γίνει, όλες οι άλλες λύσεις είναι απλά «τραυμαπλάστ» που κρύβουν το πρόβλημα αλλά σε καμία περίπτωση δεν το λύνουν.